b"\n_START_ARTICLE_\nHong Kong\n_START_SECTION_\nEtimologija\n_START_PARAGRAPH_\nIme ozemlja na katerem se danes nahaja Hong Kong se je prvi\xc4\x8d pojavilo leta 1780 pod imenom He-Ong-Kong, nana\xc5\xa1alo se je na majhen prehod med otokom Aberdeen in ju\xc5\xbeno obalo otoka Hong Kong. Na otoku Aberdeen so se prvi\xc4\x8d pojavili stiki med britanskimi mornarji in lokalnimi ribi\xc4\x8di. \xc4\x8ceprav izvor dana\xc5\xa1njega imena ni znan velja prepri\xc4\x8danje, da ime izhaja iz kantonske izgovorjave h\xc4\x93ung g\xc3\xb3ng. Ime se prevede kot di\xc5\xa1e\xc4\x8de pristani\xc5\xa1\xc4\x8de ali kot kadilno pristani\xc5\xa1\xc4\x8de. Beseda di\xc5\xa1e\xc4\x8de se lahko nana\xc5\xa1a tudi na okus sladke vode, ki se izliva iz bli\xc5\xbenje Biserne reke ali vonj iz tovarn kadila, ki so se v\xc4\x8dasih nahajale na obalah Kowloona. Kadilo namenjeno izvozu je bilo pred razvojem pristani\xc5\xa1\xc4\x8da Victoria shranjeno na otoku Aberdeen. Drugi kolonialni guverner, Sir John Davis je predstavil alternativno razlago. Po njegovem je ime izhajalo iz Hoong-keang (rde\xc4\x8di hudournik), kar pomeni barvo zemlje nad katero je tekel slap na otoku._NEWLINE_Poenostavljeno ime Hong Kong se je pogosto uporabljalo do leta 1810, ime je bilo zapisano tudi z eno besedo Hongkong. Uporabljalo se je do leta 1926 ko je vlada uradno sprejela ime sestavljeno iz dveh besed. Kljub temu nekatere korporacije ustanovljene v kolonialni dobi \xc5\xa1e vedno uporabljajo eno ime vklju\xc4\x8dno z Hongkong Land, Hongkong Electric, Hongkong and Shanghai Hotels ter Hongkong and Shanghai Banking Corporation (HSBC).\n_START_SECTION_\nZgodovina\n_START_PARAGRAPH_\nOzemlje so ljudje naseljevali \xc5\xbee v obdobju neolitika pred pribli\xc5\xbeno 6.000 leti. Prvi naseljenci so bila priobalna ljudstva ki so se preselila iz notranjosti in s seboj prinesla znanje o gojenju ri\xc5\xbea. Dinastija \xc4\x8c'in je obmo\xc4\x8dje Hong Konga kitajski priklju\xc4\x8dila leta 214 pr. n. \xc5\xa1t. po tem, ko je zasedla staroselski Baiyue. Po propadu dinastije \xc4\x8c'in je obmo\xc4\x8dje pre\xc5\xa1lo pod kraljestvo Nanjue (predhodnica Vietnama). Pod kitajsko je ponovno pri\xc5\xa1lo v \xc4\x8dasu dinastije Han. Med mongolskimi osvajanji se je dvor dinastije Song za\xc4\x8dasno nahajal v zdaj\xc5\xa1njem Kowloonu, vse do kon\xc4\x8dnega poraza v bitki pri Yamenu leta 1279. Do konca dinastije Yuan se je v regiji naselilo sedem ve\xc4\x8djih dru\xc5\xbein, ki so imele v lasti ve\xc4\x8dino zemlje. V \xc4\x8dasu dinastije Ming se je v Kowloon pri\xc5\xa1lo veliko priseljencev. Prvi evropski raziskovalec, ki je pri\xc5\xa1el na to podro\xc4\x8dje je bil portugalski raziskovalec Jorge \xc3\x81lvares, leta 1513. Portugalski trgovci so v vodah Hong Konga ustanovili trgovsko postojanko, imenovano Tam\xc3\xa3o, preko katere so redno trgovali s Kitajsko. \xc4\x8ceprav so bili po voja\xc5\xa1kih spopadih v dvajsetih letih 16. stoletja izgnani, so se do leta 1549 trgovski odnosi ponovno vzpostavili. V ta namen je Portugalska leta 1557 v trajen najem dobila Macao._NEWLINE_Po prehodu iz dinastije Ming na \xc4\x8cing se je Kitajska zaprla, s politiko haijan pa je bila prepovedana vsa pomorska trgovina. To politiko je odpravil cesar Kangxi leta 1684. Oblasti so leta 1757 ustanovile sistem kantona s \xc4\x8dimer so poostrile nadzor nad trgovino in neruskimi ladjami, ki so pristajale v kitajskih pristani\xc5\xa1\xc4\x8dih. \xc4\x8ceprav je bilo evropsko povpra\xc5\xa1evanje po kitajskih izdelkih kot so \xc4\x8daj, svila, porcelan veliko je bilo kitajsko zanimanje za evropsko  blago nepomembno. Da bi zmanj\xc5\xa1ali trgovinsko neravnovesje so Britanci na Kitajsko prodajali velike koli\xc4\x8dine indijskega opija, ki je bil na kitajskem prepovedan. Soo\xc4\x8deni s krizo zaradi drog so qingovi uradniki izvajali vedno bolj agresivne ukrepe za zaustavitev trgovine z opijem. Cesar Daoquanq je zavrnil predlog za legalizacijo in obdav\xc4\x8ditev opija, carski komisar Lin Zexu pa je leta 1839 ukazal izkoreninjenje trgovine z opijem. Komisar je uni\xc4\x8dil zaloge opija in ustavil vso zunanjo trgovino kar je spro\xc5\xbeilo britanski voja\xc5\xa1ki odziv in prvo opijsko vojno. Kitajska vojska je v spopadu do\xc5\xbeivela hud poraz zato je v zameno za mir kitajski cesar Britancem predala otok Hong Kong, dogovor je bil formalno potrjen z pogodbo v Nankingu leta 1842._NEWLINE_Upravna infrastruktura je bila zgrajena do za\xc4\x8detka leta 1842 vendar pa upravi zaradi piratstva, bolezni in sovra\xc5\xbene qingove politike nikakor ni uspelo privabiti trgovcev. Pogoji so se izbolj\xc5\xa1ali ko so med taipingovim uporom na otok pribe\xc5\xbeali \xc5\xa1tevilni premo\xc5\xbeni Kitajci. Napetosti zaradi opija so se med Britanci in Qingom stopnjevale do druge opijske vojne v kateri so bili Kitajci ponovno pora\xc5\xbeeni. V zameno za mir so po sporazumu iz Pekinga Britancem morali odstopiti polotok Kowloon in otok Stonecutter. Po vojn je gospodarstvo za\xc4\x8delo le po\xc4\x8dasi rasti naglo rast pa je do\xc5\xbeivelo v petdesetih letih 19. stoletja ko so v mesto pri\xc5\xa1li \xc5\xa1tevilni novi investitorji s \xc4\x8dimer je Hong Kong iz majhnega kolonialnega ozemlja postal mo\xc4\x8dna trgovska postojanka._NEWLINE_Kolonija se je ponovno raz\xc5\xa1irila leta 1898 ko je Velika Britanija v 99 letni najem dobila ozemlje New Territories (Nova ozemlja). Leta 1911 je bila ustanovljena Univerza Hong Kong, leta 1924 pa je v koloniji za\xc4\x8delo obratovati letali\xc5\xa1\xc4\x8de Kai Tak. Koloniji se je v letih 1925 do 1926 uspelo izogniti gospodarski kriti zaradi kantonske stavke. Na za\xc4\x8detku druge kitajsko-japonske vojne je leta 1937 je guverner Geoffry Northcote Hong Kong razglasil za nevtralno obmo\xc4\x8dje s katerim je ohranil status svobodnega pristani\xc5\xa1\xc4\x8da. Kolonialna vlada se je leta 1940 pripravljala na japonski napad zato je evakuirala vse britanske \xc5\xbeenske in otroke. Japonci so Hong Kong napadli zjutraj 8. decembra 1941 isto\xc4\x8dasno kot Pearl Harbor na Havajih. Kolonija je pod japonsko zasedbo ostala \xc5\xa1tiri leta dokler 30. avgusta 1945 nazor nad njo niso ponovno prevzeli Britanci._NEWLINE_Po vojni je prebivalstvo v koloniji hitro rastlo saj se je vanjo zateklo veliko Kitajcev, ki so be\xc5\xbeali pred kitajsko dr\xc5\xbeavljansko vojno. Ve\xc4\x8dje \xc5\xa1tevilo beguncev je pri\xc5\xa1lo leta 1949, ko je nadzor nad celinsko Kitajsko prevzela komunisti\xc4\x8dna partija. V dobi industrializacije v petdesetih letih 20. stoletja je Hong Kong postal prvi izmed \xc5\xa1tirih tigrov azijskega gospodarskega razvoja. Zaradi naglega nara\xc5\xa1\xc4\x8danja prebivalstva je vlada za\xc4\x8dela z reformami za izbolj\xc5\xa1ave javnih storitev in infrastrukture. Ustanovljen je bil program za javna stanovanja, protikorupcijska komisija in mestna \xc5\xbeeleznica. \xc4\x8ceprav je konkuren\xc4\x8dnost ozemlja na podro\xc4\x8dju proizvodnje z leti upadala zaradi vedno ve\xc4\x8djih stro\xc5\xa1kov se je gospodarstvo zelo hitro preoblikovalo iz proizvodnega v gospodarstvo, ki temelji na storitvah. Do za\xc4\x8detka 90 letih prej\xc5\xa1njega stoletja se je Hong Kong uveljavil na podro\xc4\x8dju ladjarstva in finan\xc4\x8dnih storitev._NEWLINE_Zaradi bli\xc5\xbeanja izteka 99 letne najemne pogodbe za ozemlje New Territories je bila prihodnost kolonije negotova. Diplomatska pogajanja, ki so se za\xc4\x8dela leta 1979 med kitajskim predsednikom Dengom \xc5\xa0jaopingom in britansko vlado so se kon\xc4\x8dala leta 1984 s skupno britansko-kitajsko deklaracijo, v kateri je Velika Britanija pristala na prenos Hong Konga na Kitajsko, v zameno pa naj bi Kitajska Hong Kongu jam\xc4\x8dila za obstoje\xc4\x8di gospodarski in politi\xc4\x8dni sistem \xc5\xa1e 50 let po prenosu \xe2\x80\x93 ureditev je znana po frazi \xc2\xbbena dr\xc5\xbeava, dva sistema\xc2\xab. Sporazum je spro\xc5\xbeil val mno\xc5\xbei\xc4\x8dnega izseljevanja, saj so se prebivalci bali zmanj\xc5\xa1anja pravic, zmanj\xc5\xa1anje kakovosti \xc5\xbeivljenja in manj pravne dr\xc5\xbeave. Na vrhuncu izseljevanja med leti 1987 in 1996 je Hong Kong zapustilo preko pol milijona ljudi. Honh Kong je bil prenesen na Kitajsko 1. julija 1997 po 156 letih britanske vladavine._NEWLINE_Kmalu po prenosu je ozemlje prizadelo ve\xc4\x8d kriz. Vlada je bila med azijsko krizo leta 1997 prisiljena uporabiti devizne rezerve za vzdr\xc5\xbeevanje valutnega pribitka hongkon\xc5\xa1kega dolarja. Temu je sledila pti\xc4\x8dja gripa H5N1 leta 2003 pa epidemija SARS ki je povzro\xc4\x8dila najhuj\xc5\xa1i padec gospodarstva._NEWLINE_Po prenosu suverenosti na Kitajsko so se politi\xc4\x8dne razprave osredoto\xc4\x8dile na demokrati\xc4\x8dni razvoj in spo\xc5\xa1tovanje na\xc4\x8dela ena dr\xc5\xbeava dva sistema. Po razveljavitvi demokrati\xc4\x8dnih reform zakonodajnega sveta iz \xc4\x8dasa kolonialne dobe je regionalna vlada neuspe\xc5\xa1no posku\xc5\xa1ala sprejeti nacionalno varnostno zakonodajo v skladu s 23. \xc4\x8dlenom temeljnega zakona. Sprememba volilnega sistema je leta 2014 spro\xc5\xbeila val protestov ki so postali znani kot revolucija de\xc5\xbenikov. Razhajanja v volilnem imeniku in izlo\xc4\x8danje izvoljenih kandidatov v zakonodajni svet na volitvah leta 2016 ter uveljavljanje kitajskega nacionalnega prava na \xc5\xbeelezni\xc5\xa1ki postaji West Kowloon v samem centru Hong Konga je \xc5\xa1e dodatno pove\xc4\x8dalo skrbi nad avtonomijo regije. Junija 2019 so znova izbruhnili protesti kot odgovor na predlog spremembe zakonodaje, po kateri bi lahko ube\xc5\xbenike izro\xc4\x8dali Kitajski. Protesti so se nadaljevali v avgustu in postali najve\xc4\x8dje protestno gibanje v kitajski zgodovini, saj se je na protestih zbralo ve\xc4\x8d kot 1,5 milijona prebivalcev Hong Konga.\n_START_SECTION_\nAdministrativna delitev\n_START_PARAGRAPH_\nOzemlje je razdeljeno na 18 okro\xc5\xbeij. Okro\xc5\xbeni svet ima 479 sede\xc5\xbeev od katerih je 452 neposredno izvoljenih. V svetu so zastopana vsa okro\xc5\xbeje, ki svetujejo pri lokalnih vpra\xc5\xa1anjih kot so javna infrastruktura, okoljska politika in kultura. Preostalih 27 mest zasedajo predsedniki pode\xc5\xbeelskih odborov, ki zastopajo oddaljene vasi.\n_START_SECTION_\nPoliti\xc4\x8dne reforme in dru\xc5\xbebeno politi\xc4\x8dna vpra\xc5\xa1anja\n_START_PARAGRAPH_\nEti\xc4\x8dne manj\xc5\xa1ine (razen tistih evropskega porekla) imajo obrobno zastopanost v vladi in pogosto do\xc5\xbeivljajo diskriminacijo na podro\xc4\x8dju stanovanjske politike, izobra\xc5\xbeevanja in zaposlovanja. Razpisi za prosta delavna mesta in imenovanje za javne slu\xc5\xbebe zahteva ustrezno znanje jezika, ki pa ga manj\xc5\xa1inski iskalci zaposlitev ne obvladajo, problem je tudi v nezadostnem jezikovnem izobra\xc5\xbeevanju. Hi\xc5\xa1ne pomo\xc4\x8dnike iz tujine, ve\xc4\x8dinoma so to \xc5\xbeenske iz Filipinov in Indonezije, regionalna zakonodaja zelo slabo \xc5\xa1\xc4\x8diti. \xc4\x8ceprav delajo in \xc5\xbeivijo v Hong Kongu se ne obravnavajo kot obi\xc4\x8dajni dr\xc5\xbeavljani in niso opravi\xc4\x8deni do bivanja na ozemlju._NEWLINE_Britansko-kitajska skupna izjava zagotavlja zdaj\xc5\xa1nji sistem s temeljnim zakonom \xc5\xa1e 50 let po prenosu suverenosti. Ne dolo\xc4\x8da pa kako se bo upravljal Hong Kong po letu 2047. Delovanje vlade in na\xc4\x8din opravljanja ozemlja v prihodnosti je stvar politi\xc4\x8dnih razprav in \xc5\xa1pekulacij. Po letu 2047 se lahko politi\xc4\x8dni in pravni sistem integrira s preostalo Kitajsko ali pa se ozemlje \xc5\xa1e naprej upravlja lo\xc4\x8deno.\n_START_SECTION_\nGeografija\n_START_PARAGRAPH_\nHong Kong le\xc5\xbei na ju\xc5\xbeni obali Kitajske , 60 km vzhodno od Macaa na vzhodni strani ustja Biserne reke (Pearl river). Iz vseh strani ga obdaja ju\xc5\xbenokitajsko morje na severu pa meji na mesto Shenzhen in reko Sham Chun. Obmo\xc4\x8dje obsega 2.755 km\xc2\xb2. Ozemlje sestavlja otok Hong Kong, polotok Kowloon, Nova ozemlja, otok Lantau in ve\xc4\x8d kot 200 drugih manj\xc5\xa1ih otokov. Od skupne povr\xc5\xa1ine, 1.073 km\xc2\xb2 obsega kopno in 35 km\xc2\xb2 vodne povr\xc5\xa1ine. Najvi\xc5\xa1ja to\xc4\x8dka je Tai Mo Shan z 957 m nadmorske vi\xc5\xa1ine. Urbani razvoj je osredoto\xc4\x8den na polotok Kowloon, otok Hong Kong in Nova ozemlja. Zaradi pomanjkanja ustreznih ravnih povr\xc5\xa1in za gradnjo je velik del pridobljen iz morja (6 odstotkov celotne povr\xc5\xa1ine)._NEWLINE_Kljub temu, da ima Hong Kong sloves skrajno urbaniziranega obmo\xc4\x8dja, je pozidana manj kot \xc4\x8detrtina ozemlja. Ve\xc4\x8dino povr\xc5\xa1ja namre\xc4\x8d predstavljajo te\xc5\xbeko dostopna vi\xc5\xa1avja, od \xc4\x8desar je 40\xc2\xa0% za\xc5\xa1\xc4\x8ditenih krajinskih parkov in naravnih rezervatov._NEWLINE_Nerazvit teren je hribovit in gorat z zelo malo ravnih povr\xc5\xa1in. Ve\xc4\x8dinoma ga prekriva gozd, grmi\xc4\x8devje , trava ali pa kmetijska zemlji\xc5\xa1\xc4\x8da. Pribli\xc5\xbeno 40 odstotkov ostale povr\xc5\xa1ine predstavljajo dr\xc5\xbeavni parki in naravni rezervati. Ozemlje ima zelo raznolik ekosistem; v regiji je ve\xc4\x8d kot 3.000 vrst rastlin (od tega 300 avtohtonih) in na tiso\xc4\x8de vrst \xc5\xbeu\xc5\xbeelk, ptic ter morskih organizmov.\n_START_SECTION_\nPodnebje\n_START_PARAGRAPH_\nHong Kong ima vla\xc5\xbeno subtropsko podnebje zna\xc4\x8dilno za ju\xc5\xbeno Kitajsko. Poletja so vro\xc4\x8da in vla\xc5\xbena z ob\xc4\x8dasnimi nalivi in nevihtami ter toplim zrakom iz jugozahoda. Takrat se najpogosteje pojavljajo tajfuni, ki povzro\xc4\x8dajo poplave in plazove. Zime so na za\xc4\x8detku blage in obi\xc4\x8dajno son\xc4\x8dne, proti februarju postane obla\xc4\x8dno ob\xc4\x8dasne hladne fronte pa iz severa prina\xc5\xa1ajo mo\xc4\x8dne hladne vetrove iz severa. Najbolj zmerni letni \xc4\x8das sta pomlad in jesen, ki sta nas splo\xc5\xa1no son\xc4\x8dna in suha. Sne\xc5\xbeenje se pojavi redko pa \xc5\xa1e to na vi\xc5\xa1jih nadmorskih vi\xc5\xa1inah. Hong Kong prejme na leto povpre\xc4\x8dno 1.709 son\xc4\x8dnih ur. Najvi\xc5\xa1ja in najni\xc5\xbeja zabele\xc5\xbeena temperatura v observatoriju je bila 22. avgusta 2017 36,6 \xc2\xb0C in 18. januarja 1893 0,0 \xc2\xb0C. Najvi\xc5\xa1ja in najni\xc5\xbeja zabele\xc5\xbeena temperatura v Hong Kongu je bila 22. avgusta 2017 39,0 \xc2\xb0C v parku Wetland in  24. januarja 2016 -6,0 \xc2\xb0C na gori Jaj Mo Shan.\n_START_SECTION_\nArhitektura\n_START_PARAGRAPH_\nHong Kong ima najve\xc4\x8d neboti\xc4\x8dnikov na svetu, 317 je vi\xc5\xa1jih od 150 m, in je tretji po \xc5\xa1tevilu visokih stavb na svetu. Zaradi pomanjkanja primernega prostora za gradnjo se je ta omejila na visoke zgradbe z veliko gostoto, ki se prepleta skupaj z trgovskimi kompleksi. Enodru\xc5\xbeinske hi\xc5\xa1e so redke in se jih najde le na obrobju mesta._NEWLINE_International Commerce Center in Two International Finance Center sta najvi\xc5\xa1ji zgradbi v Hong Kongu in med najvi\xc5\xa1jimi v azijsko-pacifi\xc5\xa1ki regiji. Ostale znane stavbe v mestu so glavna stolpnica banke HSBC, Central Plaza, Hopewell Center in Bank of China Tower._NEWLINE_Zaradi pomanjkanja prostora in hitrega razvoja je veliko povpra\xc5\xa1evanja po prostoru za novogradnje kar je prispevalo k pogostemu ru\xc5\xa1enju starej\xc5\xa1ih stavb. Prav za radi tega je mesto ohranilo zelo malo stare arhitekture. Kljub temu pa je mogo\xc4\x8de \xc5\xa1e vedno najti veliko primerov lingnanove arhitekture. Tak primer so starej\xc5\xa1e vladne zgradbe. Najstarej\xc5\xa1a zgradba zahodne sloga v Hong Kongu je Flagstaff House iz leta 1846 v kateri je prebival voja\xc5\xa1ki poveljnik Hong Konga. Nekatere stare stavbe ohranjajo prvotno funkcije ostale pa so bile namenjene novim novim uporabam. Tak primer je stavba pristani\xc5\xa1ke policije v kateri so danes poslovni prostori in stavba senatorija Bethanie kjer je danes akademija za vizualno umetnost. Najstarej\xc5\xa1i objekt v Hong Kongu je tempelj Tin Hau posve\xc4\x8den boginji morja Mazu, zgrajen je bil leta 1012 in obnovljen leta 1266. Na zgodovinski poti Ping Shan si je mo\xc5\xbeno ogledati ve\xc4\x8d razli\xc4\x8dnih arhitekturnih primerov iz kitajskih dinastij vklju\xc4\x8dno s pagodo Tsui Sing Lau (edina pagoda v Hong Kongu)._NEWLINE_Za mesto je zna\xc4\x8dilna stavba Tong Lua, ki je stavba za me\xc5\xa1ano rabo zgrajena v kolonialnem obdobju. V njeni arhitekturi se me\xc5\xa1ata kitajski arhitekturni slog z evropskimi vplivi. Veliko takih in podobnih zgradb so zgradili po vojni ko je \xc5\xa1tevilo prebivalcev v mestu skokoviti naraslo. Primeri takih gradenj sta hi\xc5\xa1i Lui Seng Chun in Blue Houste (modra hi\xc5\xa1a) v okro\xc5\xbeju Wan Chai in ulice Shanghai Street in Mong Kok. Mno\xc5\xbei\xc4\x8dna stanovanjska naselja zgrajena v \xc5\xa1estdesetih letnih prej\xc5\xa1njega stoletja imajo modernisti\xc4\x8dni slog.\n_START_SECTION_\nDemografija\n_START_PARAGRAPH_\nUrad za statistiko je objavil, da je sredi leta 2019 v Hong Kongu \xc5\xbeivelo 7.482.500 prebivalcev. Velika ve\xc4\x8din jih je kitajskih ljudstev Taishanese, Teochew, Hakka in drugih. Preostalih osem odstotkov so ne etni\xc4\x8dne kitajske manj\xc5\xa1in kot so Filipinci, Indonezijci in ju\xc5\xbeno Korejci.Erni & Leung 2014, str.\xc2\xa018, 22.</ref> Pribli\xc5\xbeno polovica prebivalcev ima eno izmed oblik britanske narodnosti, kar je posledica britanske kolonialne vladavine. Na ozemlju \xc5\xbeivi 260.000 britanskih dr\xc5\xbeavljanov, 3,4 milijona pa ima britansko prekomorsko dr\xc5\xbeavljanstvo. Ve\xc4\x8dina jih ima kitajsko dr\xc5\xbeavljanstvo, ki so ga pridobili avtomati\xc4\x8dno po prenosu suverenosti na Kitajsko._NEWLINE_Prevladujo\xc4\x8di jezik je Kanton\xc5\xa1\xc4\x8dina vrsta kitaj\xc5\xa1\xc4\x8dine, ki izvira iz Guangdonga. Govori jo 94,6 odstotka prebivalstva, 88,9 odstotka kot prvi jezik in 5,7 odstotka, kot drugi jezik. Nekaj ve\xc4\x8d kot polovica prebivalcev govori angle\xc5\xa1ko (53,2 odstotka), ki je drugi uradni jezik. 4,3 odstotka govor angle\xc5\xa1ko kot prvi jezik 48,9 odstotka pa kot drugi jezik. Prebivalci v neformolnem pogovoru dostikrat komunicirajo v me\xc5\xa1anici angle\xc5\xa1\xc4\x8dine in kanton\xc5\xa1\xc4\x8dine. Po prenosu suverenosti je kitajska vlada za\xc4\x8dela promovirati mandarin\xc5\xa1\xc4\x8dino, ki je uradi kitajski jezik. Jezik govori 48,6 odstotka prebivalstva od tega ga 1,9 odstotka govori kot prvi jezik 46,7 odstotka pa kot drugi jezik. V pisavi se uporabljajo tradicionalni kitajski znaki in ne poenostavljeni znaki kot na celini._NEWLINE_Med verstvi prevladujejo budizem, konfucianizem in taoizem, te prakticira 20 odstotkov prebivalstva. Sledi jim kr\xc5\xa1\xc4\x8danstvo (12 odstotkov) in islam (4 odstotke). Privr\xc5\xbeenci drugih religij kot so npr. sikhizem, hinduizem, judovstvo in bahai so ponavadi priseljenci in so vire prinesli s seboj._NEWLINE_Pri\xc4\x8dakovana \xc5\xbeivljenjska doba pri mo\xc5\xa1kih je bila leta 2018 82,2 let pri \xc5\xbeenskah pa 87,6 let, kar je \xc5\xa1esta najvi\xc5\xa1ja na svetu. Glavni vzroki smrti so: rak, plju\xc4\x8dnica, sr\xc4\x8dne bolezni, mo\xc5\xbeganske bolezni in nesre\xc4\x8de. Zdravstveni sistem je javen in se financira iz davkov. Zdravljenje se mo\xc4\x8dno subvencionirano tako da povpre\xc4\x8dno 95 stro\xc5\xa1kov krije vlada._NEWLINE_Po prenosu suverenosti se je pove\xc4\x8dala dohodkovna neenakost saj se je pove\xc4\x8dalo \xc5\xa1tevilo brezposelnih ljudi. \xc4\x8ceprav se je dohodek gospodinjstev do leta 2016 pove\xc4\x8dal je razlika v pla\xc4\x8dah ostala velika. Mesto ima najve\xc4\x8d milijarderjev na prebivalca (1 milijarder na 109.657 ljudi). Kljub prizadevanjem vlade za zmanj\xc5\xa1anje neenakosti so te vse ve\xc4\x8dje. Povpre\xc4\x8dni prihodek 10 odstotka zgornjega sloja prebivalstva je 44 krat vi\xc5\xa1ji kot pri 10 odstotkih spodnjega sloja prebivalstva.\n_START_SECTION_\nGospodarstvo\n_START_PARAGRAPH_\nHong Kong ima kapitalisti\xc4\x8dno gospodarstvo, ki temelji na storitveni dejavnosti. Zanj so zna\xc4\x8dilni nizki davki z minimalnim vme\xc5\xa1avanjem dr\xc5\xbeave v gospodarstvo in vpetost v mednarodne finan\xc4\x8dne trge. Je 35. najve\xc4\x8dje gospodarstvo na svetu z nomnalnim BDP v vi\xc5\xa1ini 2,74 bilijon HK (381 milijard ameri\xc5\xa1kih dolarjev) \xc4\x8ceprav se je gospodarstvo Hong Konga leta 1995 uvrstilo na vrh indeksa ekonomske svobode fundacije Heritage ima ozemlje razmeroma visoko stopnjo dohodkovne neenakosti. Hongkon\xc5\xa1ka borza je sedma najv\xc4\x8dja a svetu s tr\xc5\xbeno kapitalizacijo 30,4 bilijona HK (3,8 bilijona ameri\xc5\xa1kih dolarjev) od decembra 2018._NEWLINE_Izvozno uvozno gospodarstvo je deseto najve\xc4\x8dje na svetu (2017), trgovana vrednost blaga je ve\xc4\x8dja od bruto doma\xc4\x8dega proizvoda Hong Konga. Ve\xc4\x8d kot polovica tovora je pretovor (blago, ki potuje skozi Hong Kong). Izdelki iz celine predstavljajo pribli\xc5\xbeno 40 odstotkov tega prometa. Strate\xc5\xa1ka lega je Hong Kongu omogo\xc4\x8dala razvoj prometne in logisti\xc4\x8dne infrastrukture. Kontejnersko pristani\xc5\xa1\xc4\x8de je eno najbolj obremenjenih na svetu prav tako letali\xc5\xa1\xc4\x8de za mednarodni tovor. Najve\xc4\x8dji izvozni trg sta Kitajska in ZDA._NEWLINE_Obmo\xc4\x8dje ima malo obdelovalnih povr\xc5\xa1in in malo naravnih virov zato je ve\xc4\x8dino stvari uva\xc5\xbea. Uvozi se ve\xc4\x8d kot 90 odstotkov hrane. Kmetijska dejavnost zna\xc5\xa1a borih 0,1% BDP in predstavlja gojenje vrhunske hrane in cvetja. \xc4\x8ceprav je imelo ozemlje v \xc4\x8dasu kolonialne dobe eno najve\xc4\x8djih proizvodnih gospodarstev v Aziji zdaj v glavnem prevladuje storitveni sektor. Sektor ustvari 92,7% gospodarske proizvodnje, javni sektor pa pribli\xc5\xbeno 10%. Med letom 1961 in 1997 se je BDP Hong Konga pove\xc4\x8dal za 180, BDP na prebivalca pa za 87. V primerjavi s celinsko Kitajsko pa je leta 1993 dosegel najve\xc4\x8d 27 odstotka. Leta je 2017 padel na manj kot tri odstotke saj je celina razvila in liberalizirala svoje gospodarstvo._NEWLINE_Gospodarska in infrastrukturna integracija s Kitajsko se je od za\xc4\x8detka liberalizacije trga na celini leta 1978 mo\xc4\x8dno pove\xc4\x8dala. To je omogo\xc4\x8dilo tudi izbolj\xc5\xa1anje in zgraditev \xc5\xa1tevilnih novih \xc5\xbeelezni\xc5\xa1kih povezav. \xc5\xa0tevilni ekonomski dogovori so formalizirali trgovino med obema obmo\xc4\x8djema pri \xc4\x8demer se je vsaka stran zavezala, da bo odstranila ovire pri trgovini in \xc4\x8dezmejnih nalo\xc5\xbebah podobno kot pri Macau. Kitajska podjetja so po prenosu suverenosti raz\xc5\xa1irila svojo gospodarsko prisotnost na ozemlju. Podjetja v celinskem prometu predstavljajo ve\xc4\x8d kot polovico vrednosti indeksa Hang Seng kar je ve\xc4\x8d kot pet odstotkov iz leta 1997._NEWLINE_Ko je celina liberalizirala svoje gospodarstvo se je Hong Kong soo\xc4\x8dil z mo\xc4\x8dno konkurenco. Petdeset odstotkov kitajskega trgovinskega blaga, ki je bilo pripeljano skozi Hong Kong leta 1997 je padlo na pribli\xc5\xbeno 13 odstotkov leta 2015. Kljub temu pa sistem nizkih davkov, urejena zakonodaja in urejene storitve privabljajo \xc5\xa1tevilne \xc4\x8dezmorske korporacije, ki \xc5\xbeelijo vzpostaviti svojo prisotnost v Aziji. Mesto ima drugo najvi\xc5\xa1je \xc5\xa1tevilo sede\xc5\xbeev podjetij v azijsko-pacifi\xc5\xa1ki regiji. Hong Kong predstavlja vstopna vrata tujim nalo\xc5\xbebam na kitajski trg saj vlagateljem omogo\xc4\x8da neposredni dostop do celinskih kitajskih trgov prek povezav s borzami v \xc5\xa0anghaju in Shenzhenu. Ozemlje je bilo prvi trg zunaj celinske kitajske kjer so bile na razpolago obveznice Dim sun in je najve\xc4\x8dji trg za trgovanje z juani._NEWLINE_Vlada ima pasivno vloga v gospodarstvu. Kolonialne vlade skoraj niso izvajale nadzora trgovine. Po doktrini pozitivnega neintervencioizma so se povojne uprave namerno izogibale neposrednemu dodeljevanju sredstev saj so bili mnenja, da bi aktivno posredovanje \xc5\xa1kodilo gospodarski rasti. Intervencijsko politiko so za\xc4\x8deli uvajati \xc5\xa1ele kasnej\xc5\xa1e kolonialne vlade, ko je gospodarstvo v osemdesetih letih pre\xc5\xa1lo na storitveno dejavnost. Po prenosu suverenosti so se programi nadaljevali, vklju\xc4\x8dno z garancijami za izvozno kreditiranje, pokojninskim sistemom, minimalno pla\xc4\x8do, protidiskriminacijskimi zakoni in dr\xc5\xbeavno hipoteko._NEWLINE_Turizem je eden izmed glavnih delov gospodarstva saj predstavlja 5 odstotkov BDP. Leta 2016 je 26,6 milijona obiskovalcev prispevalo 258 milijarde HK (32,9 milijarde ameri\xc5\xa1kih dolarjev) s \xc4\x8dimer je Hong Kong postal 14. najbolj priljubljena destinacija za mednarodne turiste. Je najbolj priljubljeno kitajsko mesto za turiste saj sprejme ve\xc4\x8d kot 70 odstotkov ve\xc4\x8d obiskovalcev kot njegov najbli\xc5\xbeji tekmec Macau. Mesto se uvr\xc5\xa1\xc4\x8da med najdra\xc5\xbeja mesta za izseljence.\n_START_SECTION_\nPrevoz\n_START_PARAGRAPH_\nHong Kong ima zelo razvito prometno omre\xc5\xbeje. Ve\xc4\x8d kot 90 odstotkov potovanj znotraj ozemlja se opravi z javnim prevozom, kar je najvi\xc5\xa1ji odstotek na svetu. Brezkontaktna pametna pla\xc4\x8dilna kartica Octopus omogo\xc4\x8da pla\xc4\x8devanje javnega prevoza kot so vlaki, avtobusi in trajekti z kartico je mogo\xc4\x8de pla\xc4\x8devati tudi v nekaterih trgovinah._NEWLINE_\xc5\xbdeleznice MTR (Mass Transit) povezuje 93 podzemnih postaj na celotnem ozemlju. Na den prepelje ve\xc4\x8d kot 5 milijonov potnikov kar je 41 vseh potnikov na celotnem ozemlju. \xc4\x8cezmejne \xc5\xbeelezni\xc5\xa1ke povezave do mesta Shenzhen zagotavlja \xc5\xbeelezni\xc5\xa1ka proga Est Rail. Iz postaje Hung Hom ima Hong Kong direktne \xc5\xbeelezni\xc5\xa1ke povezave z Guangzhoujem, Pekingom in \xc5\xa0anghajem. Hitri vlaki vozijo iz postaje West Kowloon._NEWLINE_\xc4\x8ceprav ve\xc4\x8dino potni\xc5\xa1kega prometa opravi sistem javnega prevoza je kljub temu v Hong Kongu registriranih preko 500.000 zasebnih vozil. Avtomobili vozijo po levi (na celinski Kitajski po desni) kar je \xc5\xa1e ostanek britanske kolonialne vladavine. V urbanih podro\xc4\x8djih je avtomobilski promet izredno gost zaradi pomanjkanja prostora za \xc5\xa1iritev cest ter zaradi vedno ve\xc4\x8djega \xc5\xa1tevila vozil. Na ozemlju deluje ve\xc4\x8d kot 18.000 taksijev, ki jih je mo\xc5\xbeno enostavno prepoznati po njihovi svetli barvi. Avtobusi vozijo na ve\xc4\x8d kot 700 progah preko celotnega ozemlja. Manj\xc5\xa1i avtobusi t.i. minibusi vozijo na bolj odmaknjene lokacije in tja ker standardi avtobusi ne vozijo tako pogosto. Most Hong Kong \xe2\x80\x93 Zhuhai-Macau neposredno povezuje vzhodno in zahodno stran ustja Biserne reke._NEWLINE_Glavna letali\xc5\xa1\xc4\x8de na ozemlju je Mednarodno letali\xc5\xa1\xc4\x8da Hong Kong na katerega leti ve\xc4\x8d kot 100 letalskih prevoznikov vklju\xc4\x8dno z doma\xc4\x8dimi ki so: Cathay Pacific, Hong Kong Airlines, regionalni prevoznik Cathay Dragon, nizkocenovni prevoznik HK Express in tovorno letalsko dru\xc5\xbebo Air Hong Kong. Letali\xc5\xa1\xc4\x8de spada med osem najbolj obremenjenih na svetu in opravi najve\xc4\x8d zra\xc4\x8dnega tovornega prometa na svetu. Ve\xc4\x8dina zasebnega rekreativnega letalskega prometa leti skozi letali\xc5\xa1\xc4\x8de Shek Kong na severu ozemlja, ki je pod nadzorom kitajske vojske vendar je hkrati namenjen tudi civilni uporabi. Na letali\xc5\xa1\xc4\x8du deluje Hongkon\xc5\xa1ki letalski klub._NEWLINE_Trajekti Star Ferry vozijo na dveh linijah preko pristani\xc5\xa1\xc4\x8da Vicoria, na dan prepeljejo 53.000 potnikov. Trajekti vozijo tudi na oddaljene otoke, ki jih z drugimi prevoznimi sredstvi ni mogo\xc4\x8de dose\xc4\x8di. Jabolj oddaljena naselja je mo\xc5\xbeno dose\xc4\x8di z \xc4\x8dolni kai-to. Trajekti vozijo tudi do Maca in celine. D\xc5\xbeunke, ki so bile v\xc4\x8dasih zna\xc4\x8dilne za mesto so danes redke in so v ve\xc4\x8dini primerov namenjene turistom ali zasebni uporabi._NEWLINE_Prvi sistem javnega prevoza v Hong Kongu je bila vzpenja\xc4\x8da (Peak Tram), ki je za\xc4\x8dela voziti leta 1888.  Zagotavljala je \xc5\xbeelezni\xc5\xa1ki promet med sredi\xc5\xa1\xc4\x8dem Hong Konga in vrhom Victoria. Osrednje in zahodno okro\xc5\xbeje mesta ima obse\xc5\xbeen sistem teko\xc4\x8dih stopnic (najdalj\xc5\xa1i sistem teko\xc4\x8dih stopnic na prostem). Tramvaji pokrivajo del otoka Hong Kong. MTR upravlja s sistemom lahke \xc5\xbeeleznice (Light Rail) ki vozi po novih ozemljih.\n_START_SECTION_\nJavne slu\xc5\xbebe\n_START_PARAGRAPH_\nHong Kong uvozi skoraj vso gorivo in elektri\xc4\x8dno energijo. Velika ve\xc4\x8dina energije izvira iz filnih goriv, 46 odstotkov iz premoga in 47 odstotkov iz nafte. Ostal energija je od drugje vklju\xc4\x8dno z jedrsko energijo, ki je pridobljena na celini. Obnovljivi viri predstavljajo zanemarljivo koli\xc4\x8dino energije. Postavljeno je bilo manj\xc5\xa1e \xc5\xa1tevilo zasebnih son\xc4\x8dnih panelov te manj\xc5\xa1e \xc5\xa1tevilo vetrnic za izkori\xc5\xa1\xc4\x8danje vetrne energije._NEWLINE_Ozemlje ima zelo malo jezer in rek , podzemni viri vode so nedostopni edini redni vir vode so sezonske padavine, ki pa ozemlju z gosto poselitvijo ne zado\xc5\xa1\xc4\x8dajo. Zato se ker 70 procentov vode uvozi iz reke Dongijang v Guangdongu. Preostalih 30 odstotkov vode ozemlje dobi iz lastnih virov veliko z de\xc5\xbeevnico. Ozemlje poizku\xc5\xa1a var\xc4\x8devati s sladko vodo tako da za splakovanje strani\xc5\xa1\xc4\x8dnih \xc5\xa1koljk uporablja slano vodo._NEWLINE_Dostop do \xc5\xa1irokopasovnega interneta je 92,6%. Povezave preko opti\xc4\x8dne infrastrukture so vse bolj \xc5\xa1tevilne kar prispeva k visoki regionalni hitrosti povezav 21,9 Mbit/s (\xc4\x8detrta najhitrej\xc5\xa1a na svetu). Uporaba mobilnih telefonov je zelo raz\xc5\xa1irjeno, obstaja ve\xc4\x8d kot 18 milijonov \xc5\xa1tevilk mobilnih telefonov kar je dvakrat toliko kot je prebivalcev ozemlja.\n_START_SECTION_\nKultura\n_START_PARAGRAPH_\nHong Kong ozna\xc4\x8dujejo kot hibrid vzhoda in zahoda. Tradicionalne kitajske vrednote, ki poudarjajo dru\xc5\xbeino in izobrazbo se zlivajo z zahodnimi ideali vklju\xc4\x8dno z ekonomsko svobodo in pravno dr\xc5\xbeavo. \xc4\x8ceprav je ve\xc4\x8dina prebivalcev ozemlja etni\xc4\x8dnih Kitajcev je Hong Kong razvil svojo lastno identiteto. Ozemlje se je od celinske Kitajske oddaljilo zaradi kolonialne uprave in druga\xc4\x8dnega tema gospodarstva , dru\xc5\xbebenega in kulturnega razvoja. Razli\xc4\x8dne kulture so v Hong Kong prinesli priseljenci, ki so pri\xc5\xa1li iz razli\xc4\x8dnih koncev Kitajske. No te je vlival izobra\xc5\xbeevalni sistem v britanskem slogu, lo\xc4\x8den politi\xc4\x8dni sistem in hiter razvoj ozemlja v poznem 20. stoletju. Ve\xc4\x8dina migrantov je v tistem \xc4\x8dasu pobegnila pred rev\xc5\xa1\xc4\x8dino in vojnami kar se odra\xc5\xbea v odnosu do bogastva saj se ve\xc4\x8dina prebivalcev identificira po materialnih koristih. Ob\xc4\x8dutek lokalne identitete se je izraizo pove\xc4\x8dal po prenosu suverenosti: 53 odstotkov prebovalcev se ozna\xc4\x8duje za Hongkon\xc5\xbeane, 11 odstotkov se jih opisuje kot Kitajce. Preostali prebivalci naj bi me\xc5\xa1alo identitete 23 odstotkov kot Hongkon\xc5\xbeani na Kitajskem in 12 odstotkov kot Kitajci v Hong Kongu._NEWLINE_V dru\xc5\xbebi prevladujejo tradicionalne kitajske dru\xc5\xbeinske vrednote kot so dru\xc5\xbeinska \xc4\x8dast, zvestoba in naklonjenost sinovom. V gospodinjstvih prevladuje jedrna dru\xc5\xbeina (o\xc4\x8de, mama in otroci) \xc4\x8deprav ve\xc4\x8dgeneracijske in raz\xc5\xa1irjene dru\xc5\xbeine niso ni\xc4\x8d nenavadnega. Pri gradnji stavb se pogosto opa\xc5\xbeajo uporabo duhovnega koncepta feng shu, kjer najamejo svetovalca za pravilno pozicioniranje in postavitev stavb. Koncept feng shu naj bi bil tudi klju\xc4\x8d do poslovnega uspeha. Pri tem uporabljajo ogledala Bague za odvra\xc4\x8danje zlih duhov stabvbe pa nimajo nadstropja s \xc5\xa1tevilko 4  saj naj bi ta imela podobne zvok kot beseda umreti.\n_START_SECTION_\nKuhinja\n_START_PARAGRAPH_\nHrana v Hong Kongu temelji na kantonski kuhinji kljub vplivu zahodne in ostalih kultur. Glavna hrana je ri\xc5\xbe, ki se ga obi\xc4\x8dajno postre\xc5\xbee z ostalimi jedmi. Pomembna je sve\xc5\xbeina sestavin. Perutnina in morski sade\xc5\xbei se prodajajo na tr\xc5\xbenicah in se nato \xc4\x8dim prej porabijo. Obstaja ped dnevnih obrokov: zajtrk, kosilo, popoldanski \xc4\x8daj, ve\xc4\x8derja in siu yeh. Dim sum, ki je del yum cha je tradicionalni obed z dru\xc5\xbeino in prijatelji. Jedi vklju\xc4\x8dujejo conge, cha siu bao, siu yak, jaj\xc4\x8dne torte in mangov puding. Lokalne razli\xc4\x8dice zahodne hrane so postre\xc5\xbeene v cha chaan tengu (hitrih uli\xc4\x8dnih restavracijah). Obi\xc4\x8dajni meni cha chaan tang vklju\xc4\x8duje rezance v juhi, dobro ocvrt francoski toast in hongkon\xc5\xa1ki \xc4\x8daj z mlekom.\n_START_SECTION_\nFilmi\n_START_PARAGRAPH_\nHong Kong je v poznih 40. letih prej\xc5\xa1njega stoletja razvil filmsko industrij, potem ko so se vanj preselili \xc5\xa1tevilni filmski ustvarjalci iz \xc5\xa0anghaja. Do konca \xc5\xa1estdesetih let so bili filmi \xc5\xbee dobri znani tudi ob\xc4\x8dinstvu na drugih koncih sveta tak primer je film The World of Suize Wong. Velik preboj je bil film Way of the Dargon iz leta 1972 v katerem je nastopal Bruce Lee. Na za\xc4\x8detku so prevladovali filmi z borilnimi ve\xc5\xa1\xc4\x8dinami \xc5\xa1ele kasneje pa so se uveljavili \xc5\xa1e gangsterski filmi, romanti\xc4\x8dne drame in fantazijski filmi.  V osemdesetih so bili zelo uspe\xc5\xa1ni filmi A Better Tomorrow, As Tears Go By in Zu Warriors from the Magic Mountain. Uspeh so do\xc5\xbeivele tudi kriti\xc4\x8dne drame kot so Ferewell My Concubine, To Live in Chungking Express. Najbolj znani filmski igralci iz Hong Konga so: Jackie Chan, Donnie Yen, Jet Li, Chow Yun-fat in Michelle Yeoh. Filmska industrija je do\xc5\xbeivela vrhunec v za\xc4\x8detku devetdesetih let prej\xc5\xa1nega stoletja, ko je bilo na leto posnetih preko 400 filmov. Po prenosu suverenosti se je filmska industrija preselila na Kitajsko, danes v Hong Kongu posnamejo okoli 60 filmov na leto.\n_START_SECTION_\nGlasba\n_START_PARAGRAPH_\nCantopop je \xc5\xbeanr kantonske popularne glasbe, ki se je pojavila v Hong Kongu v sedemdesetih letih prej\xc5\xa1njega stoletja. Razvila se je iz \xc5\xa1anghajskega sidaka, nanj je vplivala kantonska opera in zahodni pop. Znani lokalni izvajalci te glasbe so: Sam Hui, Anita Mui. Leslies Cheung in Alan Tam. Priljubljenost \xc5\xbeanra je dosegla vrhunec v devetdesetih letih prej\xc5\xa1njega stoletja. Kljub padcu poslu\xc5\xa1anosti cantopop \xc5\xa1e vedno ostaja priljubljen v Hong Kongu, znani izvajalci v dana\xc5\xa1njem \xc4\x8dasu pa so Eston Chan, Joey Yung in Twins._NEWLINE_Skozi zgodovino je bila na ozemlju mo\xc4\x8dno prisotna tudi zahodna klasi\xc4\x8dna glasba. Najstarej\xc5\xa1i profesionalni simfoni\xc4\x8dni orkester na ozemlju je hongkon\xc5\xa1ki simfoni\xc4\x8dni orkester, ki je javno financiran in pogosto gostuje glasbenike in dirigente iz tujine. Orkester sestavljajo tradicionalni kitajski instrumenti in je vodilni pri promociji tradicionalne glasbe.\n_START_SECTION_\n\xc5\xa0port in rekreacija\n_START_PARAGRAPH_\nKljub majni povr\xc5\xa1ini je na ozemlju ve\xc4\x8dje \xc5\xa1tevilo \xc5\xa1portnih in rekreacijskih objektov. Mesto je gostilo \xc5\xa1tevilne ve\xc4\x8dje \xc5\xa1portne dogodke kot so: vzhodnoazijske igre 2009, konjeni\xc5\xa1ke poletne olimpijske igre 2008 in ligo Asia Trophy 2007. Ozemlje redno gosti hongkon\xc5\xa1ko sedmico, hongkon\xc5\xa1ki maraton, teni\xc5\xa1ki turnir honhkong, in lunarni novoletni turnir v nogometu. V preteklosti pa je ozemlje gostilo azijski pokal AFC in pokal Dynasty leta 1995._NEWLINE__NEWLINE_Hong Kong se na \xc5\xa1portnih dogodkih s svojimi ekipami predstavlja lo\xc4\x8deno od Kitajske. Ozemlje se je od leta 1952 udele\xc5\xbeilo skoraj vseh poletnih olimpijskih iger in si prislu\xc5\xbeilo tri medalje. Lee Ali-shan je na olimpijskih igral v Atlanti 1996 osvojil prvo in edino zlato medaljo. Hongkon\xc5\xa1ki \xc5\xa1portniki so na paraolimpijskih igrah osvojili 126 medalj in 17 na igrah Commonwealtha. Ozemlje je zadnji\xc4\x8d na igrah Commonwealtha nastopilo leta 1994._NEWLINE_V okviru turisti\xc4\x8dnega odbora so bile o\xc5\xbeivljene dirke z zmajskimi \xc4\x8dolni, ki so potekale v okviru festivala Tuen Ng. Prvo sodobno tekmovanje je bilo organizirano leta 1976, ekipe iz tujine pa so za\xc4\x8dele tekmovati na prvi mednarodni dirki leta 1993._NEWLINE_Hong Kon\xc5\xa1ki d\xc5\xbeokejski klub je najve\xc4\x8dji dav\xc4\x8dni zavezanec na ozemlju. Ima monopol na podro\xc4\x8dju iger na sre\xc4\x8do in zagotavlja ve\xc4\x8d kot 7 odstotkov dr\xc5\xbeavnega prihodka. Na ozemlju so zakonite tri oblike iger na sre\xc4\x8do: loterija, stave na konjskih dirkah in stave v nogometu.\n_START_SECTION_\nIzobra\xc5\xbeevanje\n_START_PARAGRAPH_\nIzobra\xc5\xbeevalni sistem Hong Konga je zelo podoben izobra\xc5\xbeevalnemu sistemu Velike Britanije zlasti angle\xc5\xa1kemu. Otroci morajo obiskovati \xc5\xa1olo od \xc5\xa1estega leta starosti do zaklju\xc4\x8dka srednje\xc5\xa1olske izobrazbe, obi\xc4\x8dajno pri starosti 18 let. Ob koncu srednje \xc5\xa1ole vsi u\xc4\x8denci opravljajo zaklju\xc4\x8dni izpit nato pa dobijo diplomo o uspe\xc5\xa1nem zaklju\xc4\x8dku srednje \xc5\xa1ole. Od prebivalcev, starej\xc5\xa1ih od 145 let, jih je 81,3 odstotka kon\xc4\x8dalo srednje\xc5\xa1olsko izobrazbo, 66,4 vi\xc5\xa1jo srednjo \xc5\xa1olo, 31,6 odstotka se je udele\xc5\xbeilo vi\xc5\xa1je\xc5\xa1olskega programa, 24 odstotkov pa je pridobilo diplomo ali vi\xc5\xa1jo izobrazbo. Stopnja pismenosti pri odraslih je 95,7 odstotna. V primerjavi z ostalimi razvitimi gospodarstvi je ta nizka zaradi priliva beguncev iz celinske kitajski v kolonialnem obdobju. Ve\xc4\x8dina starej\xc5\xa1e populacije zaradi rev\xc5\xa1\xc4\x8dine in vojne ni bila izobra\xc5\xbeena._NEWLINE_Na ozemlju delujejo trije tipi \xc5\xa1ol: javne \xc5\xa1ole, ki jih financira in upravlja dr\xc5\xbeava, subvencionirane \xc5\xa1ole in zasebne \xc5\xa1ole, ki jih pogosto vodijo verske organizacije. V javnih \xc5\xa1olah izobra\xc5\xbeevalni program dolo\xc4\x8da Urad za izobra\xc5\xbeevanje. Ta program ne velja v zasebnih \xc5\xa1olah in mednarodnih \xc5\xa1olah zato te lahko oblikujejo lasten u\xc4\x8dni na\xc4\x8drt._NEWLINE_Vlado vodi politiki pou\xc4\x8devanja maternega jezika, ki je kanton\xc5\xa1\xc4\x8dina. Pou\xc4\x8devanje poteka \xc5\xa1e v angle\xc5\xa1\xc4\x8dini in kitaj\xc5\xa1\xc4\x8dini. V srednjih \xc5\xa1olah poudarjajo pismenost in trojezi\xc4\x8dnost kar spodbuja \xc5\xa1irjenje govornega jezika mandarin\xc5\xa1\xc4\x8dine._NEWLINE_Hong Kong ima na svojem ozemlju deset univerz. Prva univerza, ki je bila ustanovljena na ozemlju je bila bila Univerza v Hong Kongu leta 1911. Kitajska univerza v Hong Kongu je bila ustanovljena leta 1963 z namenom da pou\xc4\x8devanje potekalo v kitaj\xc5\xa1\xc4\x8dini. Ti dvi univerzi se skupaj z univerzo za znaost in tehnologijo Hong Kong in mestno univerzo Hong Kong uvr\xc5\xa1\xc4\x8dajo med najbolj\xc5\xa1e v Aziji. V Hong kongu delujejo \xc5\xa1e naslednje univerze: Hongkon\xc5\xa1ka politehni\xc4\x8dna univerza, Hongkon\xc5\xa1ka baptisti\xc4\x8dna univerza, Univerza Lingnan, Izobra\xc5\xbeevalna univerza Hong Kong, Odprta univerza Hong Kong in Univerza Shong Yan Hong Kong.\n_START_SECTION_\nMediji\n_START_PARAGRAPH_\nNajpomembnej\xc5\xa1i hongkon\xc5\xa1ki \xc4\x8dasopis v angle\xc5\xa1kem jeziku je South China Morning Poste, na drugem mestu pa je Standard, ki je bolj poslovni \xc4\x8dasopis. Dnevno izhajajo razli\xc4\x8dni kitajski \xc4\x8dasopisi kot so: Ming Pao, Oriental Daily News in Apple Daily. Lokalne publikacije so pogosto politi\xc4\x8dno povezane s pro pekin\xc5\xa1ko stranjo ali prodemokrati\xc4\x8dno stranjo. Osrednja kitajska vlada je na ozemlju prisotna z PUBLIKACIJAMI Ta Kung Pao in Wen Wei Po. V Hong kongu je tudi ve\xc4\x8dje \xc5\xa1tevilo mednarodnih publikacij kot so: The Wall Street Journal in The Financial Times, The New York Times International Edition, USA Today, Yomiuri Shimbun in The Nikkei._NEWLINE_Na ozemlju delujejo tri brezpla\xc4\x8dne televizijske postaje TVB, HKTVE in Hong Kong Open TV, ki oddajajo tri analogne in osem digitalnih kanalov. Prevladujo\xc4\x8da televizijska postaja je TVB, ki ima 80 odstotni dele\xc5\xbe gledalcev. Pla\xc4\x8dljivo televizijo z ve\xc4\x8d sto programi ponujata kabeljska televizija Hong Kong in PCCW. RTHK je javna radiotelevizija, ki zagotavlja sedem radijskih in tri televizijske programe. Na ozemlju deluje \xc5\xa1e deset tujih postaj, ki zagotavlja program tujim prebivalcem ozemlja. Dostop do informacij preko interneta ni omejen z velikim kitajski po\xc5\xbearnim zidom."